Ο **Δημήτρης Ζιώγας** (γενν. Βόλος, 9 Νοεμβρίου 1981) είναι Έλληνας ποδοσφαιριστής που αγωνιζόταν στη θέση του κεντρικού επιθετικού και νυν προπονητής του Απόλλωνα Καναλίων της ΕΠΣ Θεσσαλίας. Κατέχει το ρεκόρ του κορυφαίου σκόρερ στo ελληνικό ποδόσφαιρο συμπεριλαμβανομένων ερασιτεχνικών αλλά και ημιεπαγγελματικών κατηγοριών, σημειώνοντας σχεδόν 1.000 γκολ σε αγώνες πρωταθλήματος, κυπέλλου και φιλικά  και για τα επιτεύγματά του βραβεύθηκε από την Ε.Π.Ο. και τον Π.Σ.Α.Π. Είναι επίσης ο νεότερος που έχει αναδειχθεί πρώτος σκόρερ σε πρωτάθλημα, σε ηλικία 16 ετών με την AΠOΒ στην Γ΄ κατηγορία της Ε.Π.Σ. Θεσσαλίας το 1997.  και είναι από τους νεότερους παγκοσμίως που έχουν σημειώσει χατ-τρικ.

Βιογραφία
---------

Σε ηλικία μόλις 5 ετών ο Δημήτρης Ζιώγας έκανε τα πρώτα του ποδοσφαιρικά βήματα και λίγα χρόνια αργότερα ξεκίνησε στα τμήματα υποδομής του Ολυμπιακού Βόλου, καθώς ο πατέρας του ήταν φανατικός οπαδός των «ερυθρόλευκων. Πρότυπο του ήταν ο Γερμανός Γκερντ Μίλερ και ο Βραζιλιάνος Ρομάριο. Tο 1996 υπέγραψε το πρώτο του συμβόλαιο Ε.Π.Ο. με την νεοϊδρυθείσα AΠOΒ  (Ακαδημία Ποδοσφαίρου Βόλου) με την οποία αγωνίσθηκε για 2 σεζόν, αναδεικνυόμενος σε κορυφαίο σκόρερ
της Γ΄ κατηγορίας της Ε.Π.Σ. Θεσσαλίας  σημειώνοντας 35 και 36 γκολ αντίστοιχα.
  
Οι εμφανίσεις του αποτελούν το «διαβατήριο» για το πρώτο επαγγελματικό πενταετές συμβόλαιο με τη Νίκη Βόλου της B΄ Εθνικής το καλοκαίρι του 1998. Mε τη Νίκη Βόλου όπου δεν του δόθηκαν και ευκαιρίες, κατέκτησε το κύπελλο Θεσσαλίας του 2002 χωρίς όμως να αγωνιστεί στον τελικό κόντρα στον Μαγνησιακό (1-0). To 2002 πηγαίνει δανεικός στον Α.Ε.Σ. Αστέρα Ριζόμυλου, όπου βρίσκει τον παλιό καλό του εαυτό, πετυχαίνοντας 25, 30 και 32 γκολ αντίστοιχα στις τρεις σεζόν που αγωνίστηκε στην A' κατηγορίας της ΕΠΣ Θεσσαλίας.  
Ήταν στέλεχος του Ανδρούτσου Γραβιάς για έξι μήνες το 2005-06 με προπονητή το Δημήτρη Παναγιώτου σκοράροντας 21 γκολ στον πρώτο γύρο, ενώ δεν ήταν θετικό το πέρασμά του από την Αναγέννησης Καρδίτσας (3 γκολ σε 15 παιχνίδια). Tη σεζόν 2006-07 με τη φανέλα της Ενωσης Πόρου-Γαλατά στο πρωτάθλημα της Α' κατηγορίας Αργολίδας πέτυχε 64 γκολ, περισσότερα από όσα σημείωσαν μαζί οι δευτεροι στον πίνακα, Κώστας Καλυβάς και Τάσος Χριστόπουλος της E.Μιδέας - 30 γκολ έκαστος.. H ομάδα του όμως έχασε την άνοδο από την Ένωση Μιδέας (29 νίκες, 2 ισοπαλίες και μία ήττα) από την οποία ηττήθηκε δύο φορές, αλλά κατέκτησε το Κύπελλο Αργολίδας 2006-07 όπου σημείωσε 13 γκολ.  
Το 2007-08 με τον Αστέρα Ιτέας αναδείχτηκε 1ος σκόρερ του 4ου ομίλου Δ΄ Εθνικής με 26 τέρματα , οδηγώντας τον Αστέρα στην κατάληψη της δεύτερης θέσης του Δ΄ομίλου, στην κατάκτηση του κυπέλλου Φωκίδας, αλλά και στα ημιτελικά του Κυπέλλου Ερασιτεχνών Ελλάδας ως αρχηγός της ομάδας. Στον ημιτελικό που έγινε στη Λάρισα αντιμετώπισε την παλιά του ομάδα τη Νίκη Βόλου η οποία απέκλεισε τον Αστέρα Ιτέας με 2-1 στην παράταση.  
Την περίοδο 2008-09 ξεκίνησε στην Νίκη Πολυγύρου, όπου σημείωσε έξι τέρματα και συνέχισε στην Αναγέννηση Γιαννιτσών στο δεύτερο γύρο στην Γ’ Εθνική (σε 15 παιχνίδια βρήκε δίχτυα οχτώ φορές), ενώ την περίοδο 2009 -10 μεταγράφηκε στον Α.Ο. Νέας Ιωνίας.  

Το Φεβρουάριο του 2010 ο Δημήτρης Ζιώγας βρέθηκε θετικός σε έλεγχο αντιντόπιγκ αγωνιζόμενος με την ομάδα του Σαρωνικού, για το πρωτάθλημα της Γ΄Εθνικής  και τιμωρήθηκε με διετή αποκλεισμό απο την ΕΠΟ. Αγωνίστηκε έξι μήνες σε Αλβανία και Βουλγαρία μέχρι να λήξει η τιμωρία του το 2012, ενώ είχε πρόταση και από αγγλική ερασιτεχνικηή ομάδα όπου δοκιμάστηκε.

Την περίοδο 2012-13 ο Ζιώγας αποτέλεσε βασικό στέλεχος και αναδείχθηκε πρώτος σκόρερ του 4ου ομίλου του Περιφερειακού Πρωταθλήματος, με τα χρώματα του Α.Ο. Καρδίτσας, με 14 τέρματα. Την περίοδο 2013-14 αγωνίζεται με τον Σαρακηνό Αγίας Παρασκευής Βόλου στην Α κατηγορία της ΕΠΣ Θεσσαλίας. Το καλοκαίρι του 2014 υπέγραψε στην Α.Ε. Λεονταρίου Καρδίτσας.  Αγωνίστηκε στην Α΄ τοπική κατηγορία της Ε.Π.Σ. Καρδίτσας όπου και αναδείχθηκε πρώτος σκόρερ της περιόδου 2014-15, με 24 τέρματα.

Το αγαλματίδιο με το οποίο τιμήθηκε ο ποδοσφαιριστής από την Ε.Π.Ο
Με την ολοκλήρωση της περιόδου 2015-16 ο Δημήτρης Ζιώγας έκλεισε την πολυετή του καριέρα, σύμφωνα με δική του προηγούμενη δήλωση αναδεικνυόμενος πρώτος σκόρερ στον 2ο Όμιλο της Α΄ τοπικής κατηγορίας Ε.Π.Σ. Θεσσαλίας, με 21 τέρματα.

Το ντεμπούτο του σαν προπονητής πραγματοποιήθηκε την περίοδο 2016-17, αμέσως μετά το πέρας της αγωνιστικής του καριέρας, όταν ανέλαβε την τεχνική ηγεσία της ομάδας της Σκιάθου.   Από τα μέσα της περιόδου 2016-17 έχει αναλαβεί ως παίκτης-προπονητής τη Δάφνη Λιβανάτων (Ε.Π.Σ. Φθιώτιδας). Ωστόσο την περίοδο 2017-18  ο Ζιώγας επανήλθε στην ενεργό δράση με τα χρώματα της Νίκης Βόλου στο πρωτάθλημα της Γ΄ Εθνικής, στη συνέχεια για ελάχιστους μήνες στον Αχιλλέα Φαρσάλων. και έπειτα στον Α.Σ. Πύρασο Νέας Αγχιάλου για 2 σεζόν (2019-21).  Tην περίοδο 2021-22 ανέλαβε παίκτης-προπονητής του Κεραυνού Βαθυκοίλου της ΕΠΣ Φθιώτιδας. Tην περίοδο 2022-23 αποτέλεσε τεχνικός ηγέτης του Απόλλωνα Καναλίων της ΕΠΣ Θεσσαλίας.

Ρεκόρ
-----

O Ζιώγας είναι κάτοχος σπουδαίων ρεκόρ. Συνολικά εχει σκοράρει τουλάχιστον 750 γκολ σε επίσημους αγώνες (τουλάχιστον 700) - έχει αγωνιστεί σε Γ΄Εθνική, Δ΄Εθνική, ΕΠΣ Θεσσαλίας, ΕΠΣ Φωκίδας , ΕΠΣ Αργολίδας, και ΕΠΣ Φθιώτιδας. Το προσωπικό του ρεκόρ τερμάτων σε ένα αγώνα είναι 11 και σημειώθηκε τη σεζόν 2006-07 με τη φανέλα της Ενωσης Πόρου-Γαλατά στο πρωτάθλημα της Α' κατηγορίας Αργολίδας, το υψηλότερο που έχει καταγραφεί στην Ελλάδα. Tην σεζόν 2007-08 από τα 26 τέρματα που σημείωσε με τον Αστέρα Ιτέας, 6 εξ' αυτών τα πέτυχε με ανάποδο ψαλίδι. Δημιούργησε επίσης ακόμα ένα μοναδικό ρεκόρ, καθώς σκόραρε για 21 σερί αγωνιστικές. Την περίοδο 2015-16 με τα χρώματα της Α.Ε. Δημινίου στην Α' τοπική κατηγορία της Ε.Π.Σ. Θεσσαλίας, πέτυχε γίνει ο πρώτος ποδοσφαιριστής που σημείωσε 5 τέρματα σε μόλις 45' λεπτά αγώνα στo ελληνικό ποδόσφαιρο , ενώ είναι και από τους νεότερους που έχουν σημειώσει χατ-τρικ, όντας δευτερος στη σχετική λίστα (Ποντίκας - ΕΠΣ Λάρισας Αλεξανδρής - ΕΠΣ Κορινθίας Άκης Μαργώνης - ΕΠΣ Άρτας, Βρύζας - ΕΠΣ Καβάλας). Ως παίκτης έχει κατακτήσει 19 πρωταθλήματα  και 16 βραβεία πρωτου σκόρερ.

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Το ηλεκτρονικό αρχείο της "Αθλητικής Ηχούς"

Παραπομπές
----------

1. ↑  «Ο Δημήτρης Ζιώγας προπονητής στον Απόλλωνα Καναλίων». e-thessalia.gr.
2. ↑  «Δημήτρης Ζιώγας: ο παίκτης των 1.000 γκολ!». magnesiasports.gr.
3. ↑  «Ποδόσφαιρο: Oι επιθετικοί - «πολυβόλα» της Θεσσαλίας» (PDF). *Εφημερίδα Πρωινός Λόγος, Σπορ, σελίδα 16*. Ανακτήθηκε στις 14 Οκτωβρίου 2020.
4. ↑  «Δημήτρης Ζιώγας». supersports.gr.
5. ↑  «ΑΚΑΔΗΜΙΑ ΠΟΔΟΣΦΑΙΡΟΥ ΒΟΛΟΥ:1996-2022». .
6. ↑  «Τα ρεκόρ εφήβων ποδοσφαιριστών». .
7. ↑  «Αφιέρωμα στο ερασιτεχνικό ποδόσφαιρο: Πανθεσσαλικά ρεκόρ». .
8. ↑  «Ο Αστέρας Ριζομύλου…«επιστρέφει»!». taxydromos.gr.
9. ↑  «Δημήτρης Ζιώγας». fmgreece.gr.
10. ↑  «2007: Η Ένωση Μιδέας, άξια πρωταθλήτρια, ξανανίκησε την Ένωση Πόρου/Γαλατά 1-0 και ανέβηκε στην Δ εθνική». fmgreece.gr.
11. ↑  «Οι πρώτοι σκόρερ του 4ου ομίλου της Δ' Εθνικής 2007-08». fmgreece.gr.
12. ↑  *Αφιέρωμα στο Δημήτρη Ζιώγα από το SentraGoal.gr*[*νεκρός σύνδεσμος*]
13. ↑  SENTRAGOAL.GR: "*Σκοράρει κατά ριπάς*"[*νεκρός σύνδεσμος*]
14. ↑  «Θετικός σε έλεγχο αντιντόπινγκ ο Δημ. Ζιώγας». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 7 Μαΐου 2012.
15. ↑  Πρώτος σκόρερ στον 4ο όμιλο ο Δημ. Ζιώγας
16. ↑  «"*Βόμβα η Α.Ε. Λεονταρίου*"». Αρχειοθετήθηκε από το πρωτότυπο στις 28 Αυγούστου 2014. Ανακτήθηκε στις 11 Σεπτεμβρίου 2014.
17. ↑  «Magnesia sports: "*Μόνο ο Άρης... του ξέφυγε*"». Αρχειοθετήθηκε από το πρωτότυπο στις 16 Απριλίου 2016. Ανακτήθηκε στις 18 Απριλίου 2016.
18. ↑  «"Παπαδόπουλος και Ζιώγας οι πρώτοι σκόρερ των ομίλων της Α' ΕΠΣΘ"». Αρχειοθετήθηκε από το πρωτότυπο στις 21 Απριλίου 2016. Ανακτήθηκε στις 18 Απριλίου 2016.
19. ↑  «MagnesiaSports.gr:"*Ζιώγας για τον πάγκο της Σκιάθου*"». Αρχειοθετήθηκε από το πρωτότυπο στις 6 Ιουλίου 2016. Ανακτήθηκε στις 30 Ιουνίου 2016.
20. ↑  «2016-17:Ενισχύονται και είναι σε ετοιμότητα». taxydromos.gr.
21. ↑  «"*Εφαρμόζει άριστα το μοντέλο παίκτη-προπονητή ο Δ. Ζιώγας*"». Αρχειοθετήθηκε από το πρωτότυπο στις 4 Φεβρουαρίου 2017. Ανακτήθηκε στις 3 Φεβρουαρίου 2017.
22. ↑  «Μεγάλη επιστροφή Δημήτρη Ζιώγα στον ΑΟ Αγναντερού». magnesiasports.gr.
23. ↑  «Ένα κανόνι στα κιτρινόμαυρα». ifarsala.gr.
24. ↑  «Στον Πύρασσο ο αρχισκόρερ Ζιώγας». karditsasport.gr.
25. ↑  «Παρέμεινε στον Πύρασο ο Δημήτρης Ζιώγας». goalpost.gr.
26. ↑  «Ένας «μύθος» για τον Κεραυνό! / Ο Δημήτρης Ζιώγας μιλάει στο LamiaSports». lamiasports.
27. ↑  «Περιζήτητος ο Δημήτρης Ζιώγας». taxydromos.gr.
28. ↑  «"*Ο Βολιώτης Λεβαντόφσκι*"». Αρχειοθετήθηκε από το πρωτότυπο στις 21 Ιανουαρίου 2016. Ανακτήθηκε στις 11 Φεβρουαρίου 2016.
29. ↑  «Κι όμως, ο νεαρότερος ποδοσφαιριστής που πέτυχε ποτέ χατ – τρικ είναι Λαρισαίος». skiathostv.com.
30. ↑  «Συνέντευξη Αλέξης Αλεξανδρής». verianet.gr. .
31. ↑  «Ο Άκης Μαργώνης στο artagoal.gr». *www.artagoal.gr*. 2017.
32. ↑  «ΖΗΣΗΣ ΒΡΥΖΑΣ: Εκλέκτορας στην ομάδα της γειτονιάς». tanea.gr. 2000.
33. ↑  Επιστροφή στην ΕΠΣΘ με τον ρόλο του προπονητή για τον σπουδαίο σκόρερ - magnesianews.gr